आफादाव बाहागो लानायनि उनाव प्रमद बर’आ खौरांगिरिफोरनि सिङाव बुङो दि ककराझार लक’ सभानि एम.पि नब कुमार सरनियाआ बिटिआर ओन्सोलाव अनाबर’फोरा हानि मोनथाइखौ मोननो हानाय नङा होननानै बुंथिनाय रावखौ बिथा गैया होनना बुङो इउपिपिएल आफादनि आफादगिरि प्रमद बर’। बिटिआर ओन्सोलाव गासैबो हानि समान मोनथाइ जौगाथाइखौ मोननो हागोन होननाबो रोखा खालामना होयो । बिथाङा बुंबावोदि दि भारतनि साफ्रोमबो सुबुङानो हानि मोनथाय दं। बे मोनथायखौ रावबो सेख’नो हाया एबा बबेबा गोरोबथाया बे मोनथायखौ सेख’नो हाया। बे बिटिआर गोरोबथायाव बर’निल’ मोनथाय दं होननाय फोसावबाय थानाया नंखाय। बिनिखायनो बानसावनाय बाथ्राफोरखौ फोथाया बालानो थार बाथ्राखौसो नागिरनानै मोनसे गोगगो समाज दानो खावलायो।